Pink Floyd: Live at Pompeii

Pink Floyd: Live at Pompeii er en musikkdokumentar av Adrian Maben fra 1972. Filmen er en konsert som det britiske bandet Pink Floyd fremførte i ruinene av et tomt, gammelt amfiteater i Pompeii i Italia.

Sangene «Echoes», «A Saucerful of Secrets» og «One of These Days» ble filmet i amfiteateret fra 4. til 7. oktober 1971, mens resten ble filmet i et studio i Paris med blåskjermbilde av Pompeiiframføringen i bakgrunnen. Opptakene fra Paris ble filmet sent i 1971 eller tidlig i 1972, og man kan se forskjellen fra Pompeii ved fraværet av Richard Wrights skjegg. Denne utgaven av filmen ble utgitt i september 1972 og finnes på den mye senere DVD-utgivelsen.

I august 1974 ble det gitt ut en annen versjon av filmen, som kombinerer den originale filmen med innspillinger av The Dark Side of the Moon ved Abbey Road Studios. Disse innspillingene ble faktisk iscenesatt for filmen siden dette albumet var ferdiginnspilt da disse klippene ble filmet i januar 1973, og bandet allerede holdt på med å mikse albumet. 

Under «One of These Days» ser man stort sett bare Nick Mason, siden filmene av resten av bandet forsvant. Under denne framføringen kan man se Mason mister en trommestikke, men han holder det gående med én hånd mens han henter en ny trommestikke gjemt ved seg.

Den originale utgivelsen varte i om lag en time og inneholdt bare konsertopptaket. Den andre utgaven hadde klipp fra den tilsynelatende innspillingen av albumet The Dark Side of the Moon, i tillegg til et intervju av bandet. Denne versjonen varte i om lag 80 minutter. En spesialutgave av og med regissøren kom i 2003 på DVD sammen med tilleggsmateriale, og varte i 92 minutter. 

 Originalt innhold 
«Echoes, Part 1»
«Careful With that Axe, Eugene»
«A Saucerful of Secrets»
«One of these Days I'm Going to Cut You into Little Pieces»
«Set the Controls for the Heart of the Sun»
«Mademoiselle Nobs»
«Echoes, Part 2»

 Regissørens versjon 
«Echoes, Part 1»
«On the Run» (fra studio) 
«Careful with That Axe, Eugene»
«A Saucerful of Secrets»
«Us and Them» (fra studio)
«One of These Days»
«Mademoiselle Nobs»
«Brain Damage» (fra studio)
«Set the Controls for the Heart of the Sun»
«Echoes, Part 2»

 DVD–utgaven 
DVD-utgaven fra 2002 inneholder den originale utgaven av filmen samt regissørens versjon. Ekstramateriale inkluderer kart over Pompeii og historie, sangtekster, fotogalleri og bilder av albumene.

Den ble den relansert i 4K i 2025 under tittelen Pink Floyd at Pompeii – MCMLXXII.

 Referanser 

 Eksterne lenker 



Live at Pompeii
Kategori:Britiske dokumentarfilmer
Kategori:Franske dokumentarfilmer
Kategori:Tyske dokumentarfilmer
Kategori:Belgiske dokumentarfilmer
Kategori:Musikkdokumentarer
Kategori:Konsertfilmer
Kategori:Dokumentarfilmer fra 1970-årene
Kategori:Engelskspråklige filmer